ET
L 168/32
Euroopa Liidu Teataja
3.7.2023
Väljundiga 4 seotud tegevused – osalisriikide suurem suutlikkus täita X artiklist tulenevaid kohustusi Nende tegevuste eesmärk on abi ja kaitset käsitlevate asjakohaste artikli X nõuete kohaselt suurendada osalisriikide reageerimisvõimet; parandada riikliku kaitse kavandamist; ning suurendada heidutuslikku mõju, näiteks keemiliste, bioloogiliste, radioloogiliste, tuuma- ja lõhkeainete alase ettevalmistamise toetamise kaudu suurte avalike ürituste eel.
Väljundiga 5 seotud tegevused – OPCW ülemaailmse juhtrolli ja autoriteetse hääle tugevdamine keemiarelvade leviku tõkestamisel ja desarmeerimisel Need tegevused tõhustavad OPCW rolli keemiatööstuse rahumeelse ja lubatud kasutamise edendamisel üha arvukamatele erinevatele sihtrühmadele, kasutades selleks spetsiaalseid veebipõhiseid vahendeid; laiendatakse koostööd väliste sidusrühmadega, nagu naised, noored ja juhtivtöötajad; tehakse koostööd sihtrühmadega seoses spetsialiseerunud suutlikkuse suurendamise alaste jõupingutustega, muu hulgas kodanikuühiskonna ja valitsusväliste organisatsioonidega; ning arendatakse edasi ja rakendatakse OPCW ja ELi vahelist põhjalikumat partnerlust.
Väljundiga 6 seotud tegevus – CWC suurema järgimise edendamine Need tegevused toetavad OPCW jõupingutusi töötada selle nimel, et mõni või kõik ülejäänud neli riiki, kes ei ole konventsiooniga ühinenud, saaksid täisliikmeks.
Tagatakse täiendavalt OPCW suutlikkus ja ettevalmistused stsenaariumide loomise ning sekretariaadi suutlikkuse ja vahendite suurendamise kaudu, et tugevdada konventsiooni kontrollisüsteemi rakendamist keemiarelva omava riigi ühinemise korral.
4.
Toetusesaajad
Toetusesaajad väljundi 1 alla kuuluvate tegevuste puhul: OPCW sekretariaadi töötajad ja meeskonnad; ning CWC sidusrühmad, sealhulgas osalisriigid, riiklikud asutused, kodanikuühiskond, tsiviilkaitseüksused, ülikoolid, partnerlaborid, rahvusvahelised ja valitsustevahelised organisatsioonid, üldsus.
Toetusesaajad väljundi 2 alla kuuluvate tegevuste puhul: OPCW sekretariaadi töötajad ja meeskonnad; ning CWC sidusrühmad, sealhulgas osalisriigid, riiklikud asutused, tööstus, rahvusvahelised ja valitsustevahelised organisatsioonid ning üldsus.
Toetusesaajad väljundi 3 alla kuuluvate tegevuste puhul: OPCW sekretariaadi töötajad ja meeskonnad; ning CWC sidusrühmad, sealhulgas osalisriigid, riiklikud asutused, rahvusvahelised ja valitsustevahelised organisatsioonid ning üldsus.
Toetusesaajad väljundi 4 alla kuuluvate tegevuste puhul: ning CWC sidusrühmad, sealhulgas osalisriigid, riiklikud asutused, tsiviilkaitseüksused ning üldsus.
Toetusesaajad väljundi 5 alla kuuluvate tegevuste puhul: OPCW sekretariaadi töötajad ja meeskonnad; ning CWC sidusrühmad, sealhulgas osalisriigid, riiklikud asutused, kodanikuühiskond, ülikoolid ning üldsus.
Toetusesaajad väljundi 6 alla kuuluvate tegevuste puhul: OPCW sekretariaadi töötajad ja meeskonnad; ning CWC sidusrühmad, sealhulgas osalisriigid ja konventsiooniga mitteühinenud riigid.
5.
Kestus
Meedet rakendatakse 36 kuu jooksul, välja arvatud väljundi 3 alla kuuluvad tegevused, mida rakendatakse 12 kuu jooksul.